Jeg hedder Per jensen, er 51 år og indehaver af massagefirma, slowmotion på Islands Brygge.

Lørdag d. 19. juli skifter jeg mobilabonnement fra Telia til TELENOR. En aftale jeg havde indgået med TELENORS sælger Joachim Herstrup.
Da jeg får det nye SIM-kort fra TELENOR sætter jeg det i min smartphone (samsung  galaxy express), men det virker ikke. Telefonen kan ikke læse det.
Jeg tager samme lørdag til TELENOR-butikken i Amagercenteret. Her finder de ud af, at jeg havde fået et forkert sim-kort. De laver et nyt sim-kort til mig og sætter det i telefonen, men det virker heller ikke. De prøver sim-kortet på en af deres egne telefoner og der virker sim-kortet. 
Personalet fortæller mig beklagende at de ikke kan gøre noget og foreslår at jeg køber en ny telefon.  Det vil jeg ikke. Da jeg skal bruge en telefon og min egen nu pludselig ikke virker (og jeg er jo ikke længere tilknyttet min forrige udbyder), spørger jeg om jeg kan købe en billig telefon af dem, men det kan de ikke tilbyde mig før om tre måneder, med den begrundelse at jeg har et erhvervs-abonnement. De kommer ikke med andre løsninger
Nu er jeg i mobil ingenmands-land. Min gamle udbyder er væk og den nye kan ikke hjælpe. Temmelig frustreret tager jeg hjem. Her ringer jeg til TELENORS kundesupport. De beder mig om at re-sette telefonen. Men det bliver ikke bedre. Den kan stadigvæk ikke læse simkortet.
Dagen efter, søndag d. 20. juli skriver jeg en e-mail til Joachim Herstrup (ham der oprindeligt solgte mig abonnementet) og redegør for det frustrerende forløb. Han svarer aldrig på mailen.
Nu begynder min frustration at vokse. 
Jeg er selvstændig og telefonen er meget vigtig for at kunder kan komme i kontakt med mit firma.
Dagen efter, mandag d. 21. juli ringer jeg til TELENORS kundeservice og beder dem om at løse problemet.
Jeg beder dem ringe til Telenorbutkken i Amagerventeret og udrede fejlen med dem, hvilket de indvilliger i.
Så tager jeg (igen!!) til Amagercneteret blot for at blive mødt af samme problemstillng: telefonen kan stadigvæk ikke læse simkortet, og de er på ingen måde særligt interesserede i at hjælpe.  Jeg har en telefon der virkede før jeg gik til dem, og da jeg skal skifte sim-kort virker den ikke længere.  Jeg kan stadigvæk ikke få en lånetelefon, så de kan tage min telefon til reparation. En ansat i butikken fortæller til sidst, at de fra kundeservice har sagt, at de må løse mig fra kontrakten.. Jeg indviliger. Og tager hjem…
Så ringer jeg til mit gamle selskab, Telia, får et nyt abonnement…suk…sådan endte den historie. 
Troede jeg….
To dage efter, onsdag d.23. juli får jeg en regning fra TELENOR, der for det første er forkert ( hvis nu vi forudsætter at alt var gået godt i TELENOR), fordi den er dateret 2 måneder for tidligt. Det har alle vist prøvet, og hvis ikke jeg allerede havde været igennem et idiotisk forløb, havde det ikke rørt at mig at ringe ind og få fejlen rettet. 
Men da  jeg ringer til TELENOR, starter idiotien for alvor. For det første kan de ikke finde den fremsendte regning i deres bogholderi og for det andet får jeg at vide at jeg skal betale de næste tolv måneder for det abonnement jeg indgik med dem lørdag d. 19. juli, altså den aftale de løste mig fra, fordi deres simkort ikke passede til min telefon. 
Da jeg gjorde indsigelser over at betale for noget jeg ikke får, sagde manden i regnskabsafdelingen at det kunne han ikke hjælpe med, for der var ikke noteret noget om hvad der var sket mandag! Han bad mig ringe til forretningen i Amagercenteret så de kunne udrede hvordan jeg skulle få sagt abonnementet op.
Da jeg ringer til Amagercenteret, fortæller de, at de havde prøvet at ringe til mig for at fortælle mig at de ikke kunne løse mig for bindingsperioden..hvilket undrer mig, da de jo i den grad vidste at min telefon ikke kunne ringes til på grund af manglende simkort.  De har heller ikke mailet til mig for at oplyse mig om det. 
Jeg er på det tidspunkt fuldstændigt udmattet og opgiver at få nogen som helst hjælp fra TELENOR, både fra Amagercenteret og også fra kundeservice.   
Pyhaa. Det var mange ord om et kafkask forløb af dimensioner, og jeg har ikke ord for TELENORS dårlige kundeservice - det burde være indlysende..
Jo… TELENOR bestemmer selv hvordan de vil behandle deres kunder og de bestemmer  også selv, om de vil skræmme kunder  væk fra deres elendige service, men de kan da for pokker ikke bestemme at jeg skal betale for noget de ikke kan give mig, 289 kr pr måned de næste 12 måneder. 
Det har jeg et ord for og det tyveri. 
Er der nogen der kan hjælpe?
Venlig hilsen 
Per Jensen